**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 01.07.2020, ora 08.00 – 02.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 02.07.2020, ora 07.00**

**RÂURI**

Debitele au fost în general în scădere, exceptând cursul Prutului – aval Ungheni, unde au fost în creștere prin propagare.

Debitele se situează în general la valori în jurul și peste mediile multianuale lunare, exceptând râurile din bazinele hidrografice Crasna, Barcău, Crișul Alb, Vedea, Argeș, Buzău, Rm. Sărat, Putna, Jijia, cele din Dobrogea, bazinele mijlocii și inferioare ale Oltului, Ialomiței, Bistriței, Trotușului și cursul mijlociu și inferior al Siretului, unde se află la valori cuprinse între 40-90% din normalele lunare și pe râurile din bazinul Bîrladului și cursul superior şi mijlociu al Jijiei, unde se află la valori cuprinse între 10-30% din normalele lunare.

Se situează peste:

- **COTA DE PERICOL** râul Prut la s.h. Stânca Aval (375+44) – jud. BT, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară;

- **COTELE DE INUNDAȚIE** râul la stațiile hidrometrice:Prut – Ungheni (600+8) – jud.IS, Prut - Prisăcani (520+65) – jud. IS, Prut – Drânceni (630+61) – jud. VS și Prut – Fălciu (550+30) – jud. GL;

- **COTELE DE ATENȚIE** râul la stațiile hidrometrice: Jijia – Chiperești (400+80) – jud. IS, Prut – Oancea (440+55) – jud. GL.

În interval s-a situat peste **COTA DE ATENȚIE** râul Topolog la staţia hidrometrică Săraiu (300+90) – jud. CT.

Este în vigoare **AVERTIZAREA HIDROLOGICĂ** nr. 28 din 30.06.2020.

Debitele vor fi în general în scădere, exceptând cursul Prutului – aval Ungheni, unde vor fi în creștere prin propagare.

Sunt posibile scurgeri importante pe versanți, torenți, pâraie, viituri rapide pe râurile mici cu creșteri mai însemnate de niveluri și debite, pe unele râuri din zonele de deal și de munte din vestul, nordul şi centrul ţării, ca urmare a precipitaţiilor însemnate cantitativ prevăzute sub formă de aversă și cu caracter torențial.

Ca urmare a propagării viiturii, pe râul Prut se vor situa peste:

- **COTA DE PERICOL** râul Prut la s.h. Stânca Aval (375+42) – jud. BT, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară;

- **COTELE DE INUNDAȚIE** râul la stațiile hidrometrice:Prut – Ungheni (600+16) – jud.IS, Prut - Prisăcani (520+75) – jud. IS, Prut – Drânceni (630+67) – jud. VS și Prut – Fălciu (550+45) – jud. GL;

- **COTELE DE ATENȚIE** râul la stațiile hidrometrice: Jijia – Chiperești (400+90) – jud. IS, Prut - Oancea (440+70) – jud. GL.

Se menține în vigoare **AVERTIZAREA HIDROLOGICĂ** nr. 28 din 30.06.2020.

**DUNĂRE**

Debitul la intrarea în ţară (secţiunea Baziaş) în intervalul 01.07 – 02.07.2020 a fost în scădere, având valoarea de 7200 m3/s, peste mediile multianuale ale luniilor iunie (6400 m3/s) şi iulie (5350 m3/s).

În aval de Porţile de Fier debitele au fost în scădere pe sectorul Gruia – Oltenița și în creștere pe sectorul Călărași – Tulcea.

Debitul la intrarea în ţară (secţiunea Baziaş) va fi în scădere (6800 m3/s).

În aval de Porţile de Fier debitele vor fi în scădere pe sectorul Gruia – Călărași și în creştere pe sectorul Cernavodă – Tulcea.

**2.** **Situația meteorologică în intervalul 01.07.2020, ora 09.00 – 02.07.2020, ora 06.00**

**ÎN ŢARĂ**

În zonele de câmpie vremea a fost călduroasă, iar indicele temperatură-umeazeală (ITU) a atins și a depășit ușor pragul critic de 80 de unități, pe arii restrânse în regiunile sudice și sud-estice. Cerul a fost variabil spre mai mult senin și doar în sudul Dobrogei, după-amiaza au fost unele înnorări și cu totul izolat averse și descărcări electrice. Vântul a

suflat slab și moderat. Temperaturile maxime au fost cuprinse între 26 de grade la Miercurea Ciuc și 34 de grade la Calafat, Bechet și București Filaret. La ora 06 valorile termice erau cuprinse între 9 grade la Miercurea Ciuc și 25 de grade la Oravița. Spre sfârșitul intervalului, în depresiunile din estul Transilvaniei și în sudul Dobrogei, izolat s-a semnalat ceață.

**Observații:** în intervalul de diagnoză a fost emisă o atenționare cod galben pentru fenomene periculoase imediate, emisă de către SRPV Constanța.

**LA BUCUREŞTI**

Vremea a fost călduroasă, iar indicele temperatură-umezeală (ITU) a atins pragul critic de 80 de unități. Cerul a fost mai mult senin, iar vântul a suflat slab. Temperatura maximă a fost de 32 de grade la Afumați și Băneasa şi 34 de grade la Filaret. La ora 06 se înregistrau 17 grade la stația meteo Băneasa și 19 grade la Afumați și Filaret.

**3. Prognoza meteorologică în intervalul 02.07.2020, ora 09.00 – 03.07.2020, ora 09.00**

**ÎN ŢARĂ**

Vremea va fi călduroasă în aproape toată ţara, caniculară după-amiaza în Oltenia, Muntenia, vestul Dobrogei și în cea mai mare parte a Moldovei. Disconfortul termic va fi ridicat, iar indicele temperatură-umezeală (ITU) va atinge şi local va depăşi pragul critic de 80 de unităţi, în special în zonele de câmpie. În regiunile vestice și nord-vestice instabilitatea atmosferică va fi temporar accentuată și mai ales spre seară și în cursul nopții vor fi înnorări, averse, descărcări electrice, intensificări de scurtă durată ale vântului, grindină şi vijelii. Ploile vor avea mai ales caracter torențial, iar în intervale scurte de timp cantitățile de apă vor depăși 15...25 l/mp și izolat 40 l/mp. În restul teritoriului cerul va fi variabil, iar astfel de fenomene se vor semnala izolat în zonele de munte. Temperaturile maxime se vor încadra, în general, între 29 și 36 de grade, iar cele minime vor fi cuprinse între 14 și 23 de grade, cu valori ușor mai scăzute în depresiunile Carpaților Orientali. Spre sfârșitul intervalului, în extremitatea de sud-est a teritoriului, izolat se va semnala ceață.

**LA BUCUREŞTI**

Vremea va fi călduroasă, caniculară după-amiaza. Disconfortul termic va fi ridicat, iar indicele temperatură-umezeală (ITU) va atinge și posibil va depăși ușor pragul critic de 80 de unităţi. Cerul va fi variabil spre mai mult senin, iar vântul va sufla slab și moderat. Temperatura maximă va fi de 35...36 de grade, iar cea minimă va fi de 17...20 de grade.

1. ***CALITATEA APELOR***

***Administrația Națională Apele Române*** revine cu informații suplimentare referitor la poluarea accidentală de pe cursul de apă Ier, semnalată în data de 30.06.2020 pe raza orașului Săcuieni (județul Bihor) menționând faptul că începând cu data de 30.06.2020, ora 17.00 a fost suplimentat debitul golirii de fund al Acumularea Suplacu de Barcău, de pe râul Barcău, de la 3,5 mc/s la 7,1 mc/s, pentru creșterea vitezei apei și a procesului de diluție. Precizăm faptul că nu se cunoaște natura poluantului (se apreciază că ar fi vorba de ape neepurate) și nici identitatea poluatorului. Nu a fost raportată mortalitate piscicolă.

1. ***CALITATEA MEDIULUI***
2. **În domeniul aerului**

***Comisariatul Județean Mehedinți din cadrul Gărzii Naționale de Mediu*** informează despre producerea, în 30.06.2020, ora 19.40, unui incendiu la un depozit cu produse alimentare situat in zona Șantierului Naval Drobeta Turnu Severin care ulterior s-a extins la un service auto din apropiere, cu degajare mare de fum in atmosfera. Incendiul a fost lichidat de către ISU Drobeta, în seara zilei de 30.06.2020. Analizele prelevate cu autolaboratorul APM MH nu au arătat depășiri ale valorilor limita orara.

1. **În domeniul solului și vegetației**

***Comisariatul Județean Vaslui din cadrul Gărzii Naționale de Mediu*** informează despre producerea, în 01.07.2020 unui accident rutier in loc Valea Grecului in care a fost implicata o cisterna înmatriculata in Republica Moldova, încărcata cu motorina. Autocisterna este răsturnata total in afara parții carosabile si prezinta scurgeri de motorina. Nu sunt afectate cursuri de apa. ISU a intervenit cu material pentru a limita suprafața afectata.

***Comisariatul Județean Argeș din cadrul Gărzii Naționale de Mediu*** și **Agenția pentru Protecția Mediului Argeș** informează despre producerea, în 01.07.2020, ora 13.00 unei poluări accidentale care a afectat cca 600 mp teren proprietate privată (cultivat cu lucernă) din cauza coroziunii unei conducte de transport aparținând SC OMV Petrom SA-Zona de Producție Vest pe raza Comunei Poiana Lacului. Pe sol s-au scurs cca 200 l țiței și 400 l apă sărată. Măsuri întreprinse: izolarea conductei, oprirea pompării, ecologizarea zonei.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**